[{"text_idx": "#000001", "text": "We're here to support your business, from start-up to sale"}, {"text_idx": "#000002", "text": "Cyfreithwyr yn dychwelyd adre i Gaerdydd"}, {"text_idx": "#000003", "text": "Yn dilyn galw cyson ein cleientiaid yng Nghymru, mae\u2019r cwmni Harrison Clark Rickerbys, sydd bellach ymhlith y 100 cwmni cyfreithiol gorau yn y DU, yn sefydlu ti\u0302m o 12 yng Nghaerdydd gan agor swyddfa Gymreig gyntaf y cwmni. Bydd y swyddfa yn agor ar 3ydd Chwefror 2020."}, {"text_idx": "#000004", "text": "Gyda phartneriaid sy\u2019n arbenigo mewn cyfraith technoleg, eiddo deallusol, ymgyfreitha a datrys anghydfod, cyflogaeth, amaeth, cyfraith teulu ac eiddo tiriog, bydd y ti\u0302m yn cynnig gwasanaethau i fusnesau yn ogystal ag unigolion."}, {"text_idx": "#000005", "text": "Dywedodd Hefin Archer-Williams, pennaeth y swyddfa: \u201cRydym wedi bod yn gweithio yng Nghymru ers rhai blynyddoedd bellach ac mae\u2019r amser wedi dod i ni sefydlu ti\u0302m yma \u2013 i ni, mae\u2019n gam wych gan fod llawer ohonom yn dychwelyd i\u2019n gwreiddiau, ac i\u2019n cleientiaid, mae\u2019n golygu ein bod ni\u2019n agosach fyth.\u201d"}, {"text_idx": "#000007", "text": "Bydd wyth partner arall yn y ti\u0302m \u2013 Nicola McNeely, pennaeth cyfraith technoleg y cwmni sydd hefyd yn gyfarwyddwraig anweithredol Business in Focus; arbenigwyr y maes rheoleiddio Bryn Thomas ac Aled Owen; Chris Mayers sy\u2019n arbenigo mewn cyfraith cyflogaeth ac yn gyfryngwr; Clare Day sy\u2019n arbenigo mewn materion cyllid eiddo tiriog; cyfreithiwr cyfraith teulu James Grigg; a David King sy\u2019n arbenigwr ym maes ewyllysiau, ymddiriedolaethau ac ystadau."}, {"text_idx": "#000011", "text": "What is the future of the office?"}, {"text_idx": "#000012", "text": "Human Resources from Eagle HR"}]